**zborul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

zborul

nu vreau să zbor singur către soare,

doar pe mine lumina-i mă-ncălzească,

ci te iau cu mine spre albastra zare,

unde lumina nu arde și nu doare!

te iau cu mine spre soare și spre lună,

în zborul unui vis avut de multă vreme,

te-oi prinde de-un călcâi și de o mână,

te voi îmbrățișa și tu, nu te vei teme!

zbura-vom amândoi cu aripile mele,

viața noastră va fi atât, un singur zbor,

că noi visam de mult un zbor la stele

și-am fost mânați de-același dulce dor!